# МЕРКИ

**за повишаване на качеството на образователно-възпитателния процес в ПГИУ „Елиас Канети“ – Русе през учебната 2022-2023 година**

# Открояват се основни предизвикателства, свързани с:

* отсъствия от учебни часове по неуважителни причини;
* недостатъчно отговорно отношение към ученето;
* допуснати слаби оценки;
* закъснение за учебни часове;
* недостатъчно оползотворяване на учебното време в учебните часове;
* училищна униформа.

# Необходими дейности

**От страна на педагогическите специалисти**

* провеждане по график на консултации с ученици по учебни предмети;
* допълнителна работа с ученици със затруднения при усвояване на учебното съдържание;
* навременно осведомяване за причините, довели до ниски оценки или множество отсъствия;
* разговори с ученици и с техните родители и роднини, изпълняващи родителски отговорности;
* разговори с представители на институции – Агенция за социално подпомагане – Русе и „Закрила на детето“, МВР и други;
* по-добро планиране и осъществяване на урочните дейности при преподаване на учебното съдържание;
* разнообразни методи на преподаване, включващи съвременни информационни и комуникационни технологии;
* поощряване и развиване на творчески умения, работа в екип, развиване на умения за общуване, публично представяне и говорене, умения за предприемачество и други.

# От страна на ръководството:

* засилен контрол на трудовата дисциплина;
* поощряване и подкрепа за изява и осъществяване на идеи, на творчески способности, инициативност, изобретателност и др.

# От страна на учениците:

* спазване на правилата, описани в Правилника за дейността на училището и в Етичния кодекс на училищната общност.

# От страна на родителите:

* подкрепа и съдействие на ръководството и на педагогическите специалисти;
* разбиране на необходимостта от взаимна работа;
* контрол и положително въздействие на своите деца.